CELEX: C2005/093/66
Language: el
Date: 2005-04-16 00:00:00
Title: Υπόθεση T-45/05: Προσφυγή της εταιρίας Micronas GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 31 Ιανουαρίου 2005

16.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/35
            
         Προσφυγή της εταιρίας Micronas GmbH κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), που ασκήθηκε στις 31 Ιανουαρίου 2005
   (Υπόθεση T-45/05)
   (2005/C 93/66)
   Γλώσσα διαδικασίας: η γερμανική
   Η εταιρία Micronas GmbH, με έδρα το Freiburg i. Br. (Γερμανία), εκπροσωπούμενη από τον δικηγόρο G. Herr, άσκησε στις 31 Ιανουαρίου 2005 ενώπιον τoυ Πρωτοδικείου των Ευρωπαϊκών Κοινοτήτων προσφυγή κατά τoυ Γραφείoυ Εναρμονίσεως στo πλαίσιο της Εσωτερικής Αγοράς (εμπορικά σήματα, σχέδια και υπoδείγματα) (ΓΕΕΑ).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ, της 12ης Νοεμβρίου 2004 (Υπόθεση R 366/2004 2 – 3D-Panorama), καθόσον απέρριψε την αίτηση καταχώρισης ως κοινοτικού σήματος του σήματος «3D-Panorama» για τα εμπορεύματα «ηλεκτρονικά κυκλώματα, ολοκληρωμένα κυκλώματα, και ιδίως ημιαγωγά πλακίδια,» της κλάσης 9,
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα το κοινοτικό σήμα
            
            
               Η προσφεύγουσα
            
         
               Σήμα προς καταχώριση:
            
            
               Το λεκτικό σήμα «3D-Panorama» για εμπορεύματα της κλάσης 9 (ηλεκτρονικές συσκευές ευρείας κατανάλωσης, και ιδίως συσκευές τηλεόρασης, μαγνητοσκόπια, δέκτες ραδιοφώνου, ηλεκτρονικά κυκλώματα, ολοκληρωμένα κυκλώματα, και ιδίως ημιαγωγά πλακίδια, λογισμικά) – αίτηση αριθ. 2871218.
            
         
               Απόφαση του εξεταστή:
            
            
               Απόρριψη της αίτησης για όλα τα εμπορεύματα που αφορούσε.
            
         
               Απόφαση του τμήματος προσφυγών:
            
            
               Απόρριψη της προσφυγής της προσφεύγουσας.
            
         
               Λόγοι ακυρώσεως:
            
            
               Με την προσβαλλόμενη απόφαση παραβιάστηκε το άρθρο 7, παράγραφος 1, στοιχεία β' και γ', του κανονισμού (ΕΚ) 40/94, διότι το λεκτικό σύμπλεγμα 3D-Panorama ούτε είναι αποκλειστικά περιγραφικό για τα εμπορεύματα «ηλεκτρονικά κυκλώματα, ολοκληρωμένα κυκλώματα, και ιδίως ημιαγωγά πλακίδια,» ούτε στερείται διακριτικού χαρακτήρα.